“የኢትዮጵያ ሕዝብ እንዳሁኑ ያሉ ፈታኝ ጊዜያትን ሲያልፍ የመጀመሪያው አይደለም፤ ከተባበርን ፈተናዉን እንሻገረዋለን፡፡” ወይዘሮ አዳነች አቤቤ
ባሕር ዳር፡ ሚያዝያ 29/2012 ዓ.ም (አብመድ) የኢፌዴሪ ጠቅላይ ዐቃቤ ሕግና የኮሮና ወረርሽን መከላከል ብሔራዊ አስተባባሪ ኮሚቴ አባል ወይዘሮ አዳነች አቤቤ የኮሮና ቫይረስ ስርጭትን ለመከላከል የሚያስችል ‘ክሮፕሴቭ’ ከተባለ የግል ድርጅት የተበረከተ የፀረ ተህዋሲያን መርጫ መሣሪያዎችን ዛሬ ተረክበዋል፡፡ በርክከቡ ወቅት ባደረጉት ንግግርም “የኢትዮጵያ ሕዝብ እንዳሁኑ ያሉ ፈታኝ ጊዜያትን ሲያልፍ የመጀመሪያው አይደለም፤ ከተባበርን ፈተናዉን እንሻገረዋለን” ብለዋል፡፡ወይዘሮ አዳነች “የኢትዮጵያ ሕዝብ እንዳሁኑ ያሉ ፈታኝ ጊዜያትን ሲያልፍ የመጀመሪያው አይደለም፤ ከተባበርን ፈተናዉን እንሻገረዋለን፡፡” በርክክበቀጣይም ወረርሽኙ ተለዋዋጭና ፈታኝ ከመሆኑ አንፃር ከዚህ በላይ መረዳዳት እንደሚገባና ለመከላከል የሚረዱ መሣሪያዎች እንደሚያስፈልጉ ገልጸዋል፡፡ በኅብረተሰቡ ዘንድ እየተስተዋሉ ያሉትን የግንዛቤ መዛባቶችና መዘናጋቶች ለማስቀረትም ‘‘ሁላችንም ተጠንቅቀን ሌሎችንም እንዲጠነቀቁ በማሳወቅና በማስተማር በኩል በትኩረት ልንሰራ ይገባል’’ ሲሉ አሳስበዋል፡፡
የክሮፕሴቭ ትሬዲንግ ባለቤት አቶ አንዱዓለም እንግዳ ድርጅታቸው የኮሮና ቫይረስ ከተከሰተበት ጊዜ ጀምሮ የንፅህና መስጫ ቁሳቁሶችን ማግኘት ለማይችሉ ዕርዳታዎችን ሲያደርግ መቆየቱን ገልጸዋል፤ ዛሬም ዋጋቸዉ 350 ሺህ የሚያወጡ 160 የፀረ ተህዋስያን መርጫ መሣሪያዎችንና 300 ሺህ ብር በጥሬው ዕርዳታ ማድረጋቸውን ተናግረዋል፡፡ጠቅላይ ዐቃቤ ሕጓ ወይዘሮ አዳነች አቤቤ ከድርጅቱ የተበረከቱትን የፀረ ተህዋስያን መርጫ መሣሪያዎች ለኢትዮጵያ የኅብረተሰብ ጤና ኢንስቲቲት ዳይሬክተር ኤባ አባተ (ዶክተር) አስረክበዋል፡፡ እርሳቸውም ይህ የፀረ ተህዋስያን መርጫ መሣሪያ በለይቶ ማቆያ ሰፍራዎች፣ የጤና ተቋማት በአጠቃላይ ከቫይረሱ ጋር የቆዩ የኅብረተሰብ ክፍሎች ለነበሩባቸው ሥፍራዎች እንዲሁም ለበሽታዉ ተጋላጭ የሚሆኑ አካባቢዎችን ማጽጃ የላቀ አገልግሎት የሚሰጡ መሆናቸውን ገልጸዋል፡፡ ድጋፉን ላደረጉና ላስተባበሩትም ምሥጋና አቅርበዋል፡፡ምንጭ፡- የኢፌዴሪ ጠቅላይ ዐቃቤ ሕግ